ڕۆد ئایلەند

ڕۆد ئایلەند (بە ئینگلیزی: Rhode Island) ویلایەتێکە لە ناوچەی نیو ئینگلاند لە باکووری ڕۆژھەڵاتی ئەمریکا. ڕۆد ئایلەند بچووکترین ویلایەتە لە وڵاتەکەدا و ھەشتەمی کەمترین دانیشتووانی ھەیە و دووەم چڕترین ویلایەتە لە نێو پەنجا ویلایەتی ئەمریکادا لە دوای نیوجێرسی. ناوە فەرمییەکەی درێژترین ناوی فەرمی ویلایەتەکانی یەکێتییە. لە ڕۆژاوا ھاوسنوورە لەگەڵ کۆنتێکتیکۆت، لە باکوور و ڕۆژھەڵاتەوە لەگەڵ ماساشوستس و لە باشوورەوە لەگەڵ زەریای ئەتڵەسی لە ڕێگەی ڕۆد ئایلەند ساوند و گەرووی بلۆک ئایلەندەوە. ھەروەھا ویلایەتەکە سنوورێکی دەریایی کورتی لەگەڵ ویلایەتی نیویۆرکدا ھەیە.

لە ٤ی ئایاری ساڵی ١٧٧٦، ڕۆد ئایلەند بووە یەکەم ویلایەتی لە سێزدە کۆلۆنی کە یاخیبوونیان لە دژی تاجی بەریتانیا ڕاگەیاند، و چوارەم دەوڵەتی سەروەر بوو کە لە ٩ی شوباتی ١٧٧٨دا ماددەکانی کۆنفیدڕاڵی پەسەند کرد، بایکۆتی ڕێککەوتننامەی ساڵی ١٧٨٧ی کرد کە دەستووری ئەمریکای دامەزراند و سەرەتا ڕەتیکردەوە پەسەندی بکات. لە ٢٩ی ئایاری ساڵی ١٧٩٠، ڕۆد ئایلەند بووە سێزدەھەمین و کۆتا ویلایەت کە دەستووری پەسەند کردووە.

نازناوی فەرمی ڕۆد ئایلەند «ویلایەتی ئۆقیانوس»ە، ئاماژەیە بۆ زۆرێک لە کەنداو و دەرچە گەورەکان کە نزیکەی ١٤٪ی کۆی ڕووبەرەکەی پێکدەھێنن. ڕووبەری ڕۆد ئایلەند ١٢١٤ میل چوارگۆشەیە (٣١٤٤ کیلۆمەتر چوارگۆشە) کە ١٠٤٥ میل چوارگۆشە (٢٧٠٧ کیلۆمەتر دووجا) زەوییە.https://web.archive.org/web/20180626192221/http://sos.ri.gov/archon/index.php?p=collections/controlcard&id=867https://web.archive.org/web/20150905064944/http://sos.ri.gov/library/history/renunciation/Jensen, Merrill (1959). The Articles of Confederation: An Interpretation of the Social-Constitutional History of the American Revolution, 1774–1781. University of Wisconsin Press. لا. xi, 184. ISBN 978-0-299-00204-6.https://web.archive.org/web/20180915042541/http://teachingamericanhistory.org/library/document/letter-from-certain-citizens-of-rhode-island-to-the-federal-convention/https://web.archive.org/web/20160511083405/https://books.google.com/books?id=oyFpDS8p33sChttps://web.archive.org/web/20180906161642/https://www.usconstitution.net/rat_ri.htmlhttps://www.sos.ri.gov/divisions/Civics-And-Education

 سەرچاوەکان 

پۆل:داگیرگەکانی شانشینی یەکگرتوو
پۆل:ڕۆد ئایلەند
پۆل:ویلایەتەکان و مەڵبەندەکان، دامەزرانی ١٦٦٣
پۆل:ویلایەتەکانی ئامریکا